title: Sklep Sveta (EU) 2021/47 z dne 21. januarja 2021 o zamenjavi člana odbora iz člena 255 Pogodbe o delovanju Evropske unije

text:
                  22.1.2021

                  SL

                  Uradni list Evropske unije

                  L 21/1

         SKLEP SVETA (EU) 2021/47
         z dne 21. januarja 2021
         o zamenjavi člana odbora iz člena 255 Pogodbe o delovanju Evropske unije
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti drugega odstavka člena 255 Pogodbe,
         ob upoštevanju pobude predsednika Sodišča z dne 2. decembra 2020,
         ob upoštevanju naslednjega:

                     (1)

                     Na podlagi prvega odstavka člena 255 Pogodbe o delovanju Evropske unije je bil oblikovan odbor, ki da mnenje o ustreznosti kandidatov za opravljanje nalog sodnika in generalnega pravobranilca Sodišča in Splošnega sodišča, preden vlade držav članic imenujejo kandidate (v nadaljnjem besedilu: odbor).

                     (2)

                     Odbor sestavlja sedem oseb, izbranih med nekdanjimi člani Sodišča in Splošnega sodišča, članov najvišjih nacionalnih sodišč in priznanih pravnikov, od katerih enega predlaga Evropski parlament.

                     (3)

                     Svet je na podlagi sklepov (EU, Euratom) 2017/2262 (1) in (EU) 2020/539 (2) imenoval sedem članov odbora za obdobje, ki se izteče 28. februarja 2022.

                     (4)

                     Simon BUSUTTIL, član odbora, ki ga je predlagal Evropski parlament, je v pismu z dne 11. februarja 2020 obvestil Svet o svojem odstopu.

                     (5)

                     Predsednik Evropskega parlamenta je 26. novembra 2020 predsednika Sodišča obvestil o želji Evropskega parlamenta, da se za članico odbora imenuje Julia LAFFRANQUE.

                     (6)

                     Predsednik Sodišča je v pismu z dne 2. decembra 2020 predlagal, da v skladu s točko 3 pravil delovanja odbora iz Priloge k Sklepu Sveta 2010/124/EU (3) Simona BUSUTTILA za preostanek mandata na mestu člana odbora zamenja Julia LAFFRANQUE –

               SPREJEL NASLEDNJI SKLEP:

            Člen 1
            Julia LAFFRANQUE se imenuje za članico odbora iz člena 255 Pogodbe o delovanju Evropske unije za obdobje do 28. februarja 2022.

            Člen 2
            Ta sklep začne veljati na dan objave v Uradnem listu Evropske unije.

            V Bruslju, 21. januarja 2021

                  Za Svet

                  Predsednica

               A. P. ZACARIAS

            (1)  Sklep Sveta (EU, Euratom) 2017/2262 z dne 4. decembra 2017 o imenovanju članov odbora iz člena 255 Pogodbe o delovanju Evropske unije (UL L 324, 8.12.2017, str. 50).

            (2)  Sklep Sveta (EU) 2020/539 z dne 15. aprila 2020 o zamenjavi predsednika odbora iz člena 255 Pogodbe o delovanju Evropske unije (UL L 122, 20.4.2020, str. 1).

            (3)  Sklep Sveta 2010/124/EU z dne 25. februarja 2010 o pravilih delovanja odbora iz člena 255 Pogodbe o delovanju Evropske unije (UL L 50, 27.2.2010, str. 18).


title: Sklep Sveta (EU) 2021/721 z dne 29. aprila 2021 o imenovanju člana in nadomestnega člana Odbora regij na predlog Kraljevine Nizozemske

text:
                  4.5.2021

                  SL

                  Uradni list Evropske unije

                  L 154/3

         SKLEP SVETA (EU) 2021/721
         z dne 29. aprila 2021
         o imenovanju člana in nadomestnega člana dbora regij a predlog Kraljevine Nizozemske
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 305 Pogodbe,
         ob upoštevanju Sklepa Sveta (EU) 2019/852 z dne 21. maja 2019 o določitvi sestave Odbora regij (1),
         ob upoštevanju predloga nizozemske vlade,
         ob upoštevanju naslednjega:

                     (1)

                     V skladu s členom 300(3) Pogodbe o delovanju Evropske unije je Odbor regij sestavljen iz predstavnikov regionalnih in lokalnih skupnosti, ki so bodisi izvoljeni v regionalne ali lokalne skupnosti ali pa so politično odgovorni izvoljeni skupščini.

                     (2)

                     Svet je 10. decembra 2019 sprejel Sklep (EU) 2019/2157 (2) o imenovanju članov in nadomestnih članov Odbora regij za obdobje od 26. januarja 2020 do 25. januarja 2025. Svet je 25. septembra 2020 sprejel Sklep (EU) 2020/1383 (3) o imenovanju člana in nadomestnega člana Odbora regij na predlog Kraljevine Nizozemske.

                     (3)

                     Zaradi odstopa Robertusa Cornelisa Leonardusa (Roberta) STRIJKA se je sprostilo mesto člana Odbora regij.

                     (4)

                     Nizozemska vlada je za člana Odbora regij za preostanek mandata, ki se izteče 25. januarja 2025, predlagala Ilse ZAAL, trenutno nadomestno članico Odbora regij, ki je predstavnica regionalnega organa, politično odgovorna izvoljeni skupščini (Gedeputeerde van de provincie Noord-Holland).

                     (5)

                     Zaradi imenovanja Ilse ZAAL za članico Odbora regij se je sprostilo mesto nadomestnega člana Odbora regij.

                     (6)

                     Nizozemska vlada je za nadomestnega člana Odbora regij za preostanek mandata, ki se izteče 25. januarja 2025, predlagala Robertusa Cornelisa Leonardusa (Roberta) STRIJKA, ki je predstavnik regionalnega organa, politično odgovoren izvoljeni skupščini (Gedeputeerde van de provincie Utrecht) –

               SPREJEL NASLEDNJI SKLEP:

            Člen 1
            Za preostanek mandata, ki se izteče 25. januarja 2025, se v Odbor regij imenujeta:

                        (a)

                        za članico:

                                    —

                                    Ilse ZAAL, predstavnica regionalnega organa, politično odgovorna izvoljeni skupščini: Provinciale Staten van de provincie Noord-Holland,

                              ter

                        (b)

                        za nadomestnega člana:

                                    —

                                    Robertus Cornelis Leonardus (Robert) STRIJK, predstavnik regionalnega organa, politično odgovoren izvoljeni skupščini: Provinciale Staten van de provincie Utrecht.

            Člen 2
            Ta sklep začne veljati na dan sprejetja.

            V Bruslju, 29. aprila 2021

                  Za Svet

                  predsednica

               A. P. ZACARIAS

            (1)  UL L 139, 27.5.2019, str. 13.

            (2)  Sklep Sveta (EU) 2019/2157 z dne 10. decembra 2019 o imenovanju članov in nadomestnih članov Odbora regij za obdobje od 26. januarja 2020 do 25. januarja 2025 (UL L 327, 17.12.2019, str. 78).

            (3)  Sklep Sveta (EU) 2020/1383 z dne 25. septembra 2020 o imenovanju člana in nadomestnega člana Odbora regij na predlog Kraljevine Nizozemske (UL L 320, 2.10.2020, str. 6).


title: Sklep Sveta (SZVP) 2021/749 z dne 6. maja 2021 o sodelovanju Kraljevine Norveške pri projektu PESCO za vojaško mobilnost

text:
                  7.5.2021

                  SL

                  Uradni list Evropske unije

                  L 160/109

         SKLEP SVETA (SZVP) 2021/749
         z dne 6. maja 2021
         o sodelovanju Kraljevine Norveške pri projektu PESCO za vojaško mobilnost
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 46(6) Pogodbe,
         ob upoštevanju Sklepa Sveta (SZVP) 2017/2315 z dne 11. decembra 2017 o vzpostavitvi stalnega strukturnega sodelovanja (PESCO) in določitvi seznama vključenih držav članic (1) ter zlasti člena 9(2) navedenega sklepa,
         ob upoštevanju Sklepa Sveta (SZVP) 2020/1639 z dne 5. novembra 2020 o določitvi splošnih pogojev, pod katerimi bi bile tretje države lahko izjemoma povabljene k sodelovanju pri posameznih projektih PESCO (2), in zlasti člena 2(4) navedenega sklepa,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     V členu 9(2) Sklepa (SZVP) 2017/2315 je določeno, da Svet v skladu s členom 46(6) Pogodbe odloči, ali tretja država, ki jo vključene države članice, ki sodelujejo pri projektu, želijo povabiti k sodelovanju k navedenem projektu, izpolnjuje zahteve, določene v Sklepu Sveta.

                     (2)

                     Svet je 6. marca 2018 sprejel Sklep (SZVP) 2018/340 (3). V členu 1 tega sklepa je določeno, da projekt z naslovom „vojaška mobilnost“ (v nadaljnjem besedilu: projekt PESCO za vojaško mobilnost) v okviru PESCO oblikuje 24 članic projekta, vključno z Nizozemsko kot koordinatorko projekta.

                     (3)

                     Svet je 5. novembra 2020 sprejel Sklep (SZVP) 2020/1639, s katerim so bili določeni splošni pogoji, pod katerimi bi bile tretje države lahko izjemoma povabljene k sodelovanju pri posameznih projektih PESCO. V členu 2(4) navedenega sklepa je določeno, da Svet na podlagi uradnega obvestila koordinatorke ali koordinatork projekta PESCO in po pridobitvi mnenja Političnega in varnostnega odbora (PVO) sprejme sklep v skladu s členom 46(6) Pogodbe in členom 9(2) Sklepa (SZVP) 2017/2315 o tem, ali sodelovanje tretje države pri tem projektu izpolnjuje pogoje iz člena 3 Sklepa (SZVP) 2020/1639.

                     (4)

                     Kraljevina Norveška (Norveška) je 12. februarja 2021 koordinatorki projekta PESCO za vojaško mobilnost poslala prošnjo za sodelovanje pri tem projektu v skladu s členom 2(1) Sklepa (SZVP) 2020/1639. Članice projekta so nato v skladu s členom 2(2) navedenega sklepa na podlagi informacij, ki jih je predložila Norveška, ocenile, ali izpolnjuje splošne pogoje.

                     (5)

                     Koordinatorka projekta PESCO za vojaško mobilnost je 19. marca 2021 v skladu s členom 2(3) Sklepa (SZVP) 2020/1639 uradno obvestila Svet in visokega predstavnika Unije za zunanje zadeve in varnostno politiko, da so se članice projekta v okviru navedenega projekta istega dne soglasno strinjale s tem, da želijo povabiti Norveško k sodelovanju pri tem projektu. Članice projekta so se soglasno strinjale tudi z obsegom, obliko in ustreznimi fazami sodelovanja Norveške pri tem projektu ter s tem, da Norveška izpolnjuje splošne pogoje iz člena 3 navedenega sklepa.

                     (6)

                     PVO se je 30. marca 2021 dogovoril o mnenju glede uradnega obvestila v zvezi s prošnjo Norveške za sodelovanje pri projektu PESCO za vojaško mobilnost. PVO se je zlasti seznanil z opisom tega projekta, kot je naveden v uradnem obvestilu, vključno z njegovimi cilji, organizacijo in odločanjem ter prednostnimi področji dela. PVO je tudi ugotovil, da se v okviru projekta ne izmenjujejo tajni ali občutljivi podatki EU in da se projekt ne izvaja s podporo Evropske obrambne agencije v smislu člena 3(g) Sklepa Sveta (SZVP) 2020/1639. Poleg tega je PVO ugotovil, da projekt PESCO za vojaško mobilnost ne vključuje nakupa orožja, raziskav in razvoja zmogljivosti ali uporabe in izvoza orožja ali zmogljivosti in tehnologije ter ne vključuje subjektov, naložb, financiranja iz držav članic, ki sodelujejo v PESCO, niti zahtevkov za financiranje Unije za projektne dejavnosti.

                     (7)

                     PVO se je v svojem mnenju strinjal tudi s predlaganim obsegom, obliko in razsežnostjo sodelovanja Norveške pri projektu PESCO za vojaško mobilnost, kot so opisani v uradnem obvestilu. Potrdil je, da je Norveška izrazila popolno podporo obsegu projekta, kot je opredeljen v uradnem obvestilu.

                     (8)

                     V istem mnenju je PVO potrdil, da so se članice projekta PESCO za vojaško mobilnost soglasno strinjale, da Norveška izpolnjuje splošne pogoje iz člena 3 Sklepa (SZVP) 2020/1639, in sicer:

                                 —

                                 Norveška izpolnjuje pogoje iz člena 3(a), ki zahteva, da: deli vrednote, na katerih temelji Unija, kakor je določeno v členu 2 Pogodbe, in načela iz člena 21(1) Pogodbe, pa tudi cilje skupne zunanje in varnostne politike (SZVP) iz točk (a), (b), (c) in (h) člena 21(2) Pogodbe; ne deluje v nasprotju z varnostnimi in obrambnimi interesi Unije in njenih držav članic, spoštuje tudi načelo dobrih sosedskih odnosov z državami članicami in ima politični dialog z Unijo, ki bi moral med sodelovanjem pri projektu PESCO za vojaško mobilnost zajemati tudi varnostne in obrambne vidike;

                                 —

                                 kar zadeva pogoj iz člena 3(b) o znatni dodani vrednosti Norveške projektu PESCO za vojaško mobilnost, uradno obvestilo zagotavlja podroben opis prispevka Norveške, vključno z obsegom, obliko in razsežnostjo njenega sodelovanja pri tem projektu, ki utemeljuje izpolnjevanje tega pogoja;

                                 —

                                 kar zadeva pogoj iz člena 3(c), bo sodelovanje Norveške pri projektu PESCO za vojaško mobilnost prispevalo h krepitvi skupne varnostne in obrambne politike (SVOP) in ravni ambicij Unije, tudi v podporo misij in operacij v okviru SVOP, kar je podrobno določeno tudi v uradnem obvestilu;

                                 —

                                 kar zadeva pogoj iz člena 3(d), projekt PESCO za vojaško mobilnost ne obravnava nakupa orožja, raziskav in razvoja zmogljivosti niti uporabe in izvoza orožja ali zmogljivosti in tehnologije. Ne razvija zmogljivosti ali tehnologije. Zato sodelovanje Norveške pri tem projektu ne bo povzročilo odvisnosti od Norveške ali omejevanja katere koli države članice s strani Norveške;

                                 —

                                 izpolnjena je tudi zahtevana skladnost, določena v členu 3(e), sodelovanja Norveške z ustreznimi večjimi obveznostmi v okviru PESCO, tudi glede sposobnosti razmeščanja in interoperabilnosti sil, ki jih ta projekt pomaga izpolniti, kot je določeno v Prilogi k Sklepu (SZVP) 2017/2315, kar je podrobneje opredeljeno v uradnem obvestilu. Ker projekt PESCO za vojaško mobilnost ni projekt, usmerjen k zmogljivostim, se pogoj glede prispevka Norveške k izpolnjevanju prednostnih nalog iz načrta za razvoj zmogljivosti in usklajenega letnega pregleda na področju obrambe ali pozitivnega vpliva na tehnološko in industrijsko bazo evropske obrambe v tem okviru ne uporablja;

                                 —

                                 zahteva iz člena 3(f) je izpolnjena, saj je sporazum o varovanju podatkov med Unijo in Norveško (4) v veljavi od 1. decembra 2004;

                                 —

                                 pogoj iz člena 3(g) se v tem primeru ne uporablja, saj se projekt PESCO za vojaško mobilnost ne izvaja s podporo Evropske obrambne agencije, zato upravni dogovor, ki je začel veljati s to agencijo, ni potreben;

                                 —

                                 v zvezi s pogojem iz člena 3(h) se je Norveška zavezala, da bo poskušala skleniti upravni dogovor za posamezne projekte in vso drugo potrebno projektno dokumentacijo v skladu s sklepoma Sveta (SZVP) 2017/2315 in (SZVP) 2018/909 (5).

                     (9)

                     PVO je v svojem mnenju z dne 30. marca 2021 priporočil, naj Svet sprejme pozitivno odločitev o tem, ali sodelovanje Norveške pri projektu PESCO za vojaško mobilnost izpolnjuje pogoje iz člena 3 Sklepa (SZVP) 2020/1639.

                     (10)

                     Svet bi torej moral odločiti, da sodelovanje Norveške pri projektu PESCO za vojaško mobilnost izpolnjuje pogoje iz člena 3 Sklepa (SZVP) 2020/1639. Nato koordinator projekta Norveški v imenu članic projekta pošlje povabilo za sodelovanje pri navedenemu projektu. Norveška se temu projektu pridruži na datum, določen v upravnem dogovoru, ki ga sklenejo članice projekta z Norveško v skladu s členom 2(7) Sklepa (SZVP) 2020/1639, ter ima pravice in obveznosti, določene v navedenem dogovoru, v skladu s členom 4(1) navedenega sklepa. Svet izvaja nadzor v skladu s členom 5(2) Sklepa (SZVP) 2020/1639, v primeru okoliščin iz člena 6(2) ali (3) navedenega sklepa pa lahko Svet sprejme nadaljnje odločitve –

               SPREJEL NASLEDNJI SKLEP:

            Člen 1
            Sodelovanje Kraljevine Norveške pri projektu PESCO za vojaško mobilnost izpolnjuje pogoje iz člena 3 Sklepa (SZVP) 2020/1639.

            Člen 2
            Ta sklep začne veljati na dan sprejetja.

            V Bruslju, 6. maja 2021

                  Za Svet

                  predsednik

               J. BORRELL FONTELLES

            (1)  UL L 331, 14.12.2017, str. 57.

            (2)  UL L 371, 6.11.2020, str. 3.

            (3)  Sklep Sveta (SZVP) 2018/340 z dne 6. marca 2018 o pripravi seznama projektov, ki se bodo oblikovali v okviru PESCO (UL L 65, 8.3.2018, str. 24).

            (4)  Sporazum med Evropsko unijo in Kraljevino Norveško o varnostnih postopkih za izmenjavo zaupnih informacij (UL L 362, 9.12.2004, str. 29).

            (5)  Sklep Sveta (SZVP) 2018/909 z dne 25. junija 2018 o določitvi skupnih pravil za upravljanje projektov PESCO (UL L 161, 26.6.2018, str. 37).


title: Sklep Sveta (EU) 2021/1298 z dne 30. julija 2021 o imenovanju nadomestnega člana Odbora regij na predlog Kraljevine Španije

text:
                  5.8.2021

                  SL

                  Uradni list Evropske unije

                  L 282/34

         SKLEP SVETA (EU) 2021/1298
         z dne 30. julija 2021
         o imenovanju nadomestnega člana Odbora regij na predlog Kraljevine Španije
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 305 Pogodbe,
         ob upoštevanju Sklepa Sveta (EU) 2019/852 z dne 21. maja 2019 o določitvi sestave Odbora regij (1),
         ob upoštevanju predloga španske vlade,
         ob upoštevanju naslednjega:

                     (1)

                     V skladu s členom 300(3) Pogodbe je Odbor regij sestavljen iz predstavnikov regionalnih in lokalnih skupnosti, ki so bodisi izvoljeni v regionalne ali lokalne skupnosti ali pa so politično odgovorni izvoljeni skupščini.

                     (2)

                     Svet je 20. januarja 2020 sprejel Sklep (EU) 2020/102 (2) o imenovanju članov in nadomestnih članov Odbora regij za obdobje od 26. januarja 2020 do 25. januarja 2025.

                     (3)

                     Zaradi konca nacionalnega mandata, na podlagi katerega je bil predlagan v imenovanje Juan José MARTÍNEZ LOZANO, se je sprostilo mesto nadomestnega člana Odbora regij.

                     (4)

                     Španska vlada je za nadomestnega člana Odbora regij za preostanek mandata, ki se izteče 25. januarja 2025, predlagala Adriána Ariela ZITTELLIJA FERRARIJA, ki je predstavnik regionalnega organa, politično odgovoren izvoljeni skupščini, Director General de Unión Europea de la Región de Murcia – Asamblea Regional de Murcia (generalni direktor za zadeve Evropske unije za regijo Murcia – Regionalna skupščina Murcie) –

               SPREJEL NASLEDNJI SKLEP:

            Člen 1
            Adrián Ariel ZITTELLI FERRARI, ki je predstavnik regionalnega organa, politično odgovoren izvoljeni skupščini, Director General de Unión Europea de la Región de Murcia – Asamblea Regional de Murcia (generalni direktor za zadeve Evropske unije za regijo Murcia – Regionalna skupščina Murcie), je za preostanek mandata, ki se izteče 25. januarja 2025, imenovan za nadomestnega člana Odbora regij.

            Člen 2
            Ta sklep začne veljati na dan sprejetja.

            V Bruslju, 30. julija 2021

                  Za Svet

                  predsednik

               G. DOVŽAN

            (1)  UL L 139, 27.5.2019, str. 13.

            (2)  Sklep Sveta (EU) 2020/102 z dne 20. januarja 2020 o imenovanju članov in nadomestnih članov Odbora regij za obdobje od 26. januarja 2020 do 25. januarja 2025 (UL L 20, 24.1.2020, str. 2).


title: Sklep Sveta (SZVP) 2021/1304 z dne 5. avgusta 2021 o spremembi Sklepa (SZVP) 2016/849 o omejevalnih ukrepih proti Demokratični ljudski republiki Koreji

text:
                  6.8.2021

                  SL

                  Uradni list Evropske unije

                  L 283/13

         SKLEP SVETA (SZVP) 2021/1304
         z dne 5. avgusta 2021
         o spremembi Sklepa (SZVP) 2016/849 o omejevalnih ukrepih proti Demokratični ljudski republiki Koreji
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 27. maja 2016 sprejel Sklep (SZVP) 2016/849 (1) o omejevalnih ukrepih proti Demokratični ljudski republiki Koreji.

                     (2)

                     V skladu s členom 36(2) Sklepa (SZVP) 2016/849 je Svet pregledal sezname oseb in subjektov iz prilog II, III, V in VI k navedenemu sklepu.

                     (3)

                     Omejevalni ukrepi proti vsem osebam in subjektom s seznamov iz prilog II in III k Sklepu (SZVP) 2016/849 bi morali ostati, utemeljitve za deset oseb in en subjekt ter podatke za ugotavljanje istovetnosti pri štirih osebah pa bi bilo treba posodobiti.

                     (4)

                     Poleg tega bi bilo treba posodobiti podatke za ugotavljanje istovetnosti pri eni osebi na seznamu iz Priloge I k Sklepu (SZVP) 2016/849.

                     (5)

                     Sklep (SZVP) 2016/849 bi bilo zato treba ustrezno spremeniti –

               SPREJEL NASLEDNJI SKLEP:

            Člen 1
            Priloge I, II in III k Sklepu (SZVP) 2016/849 se spremenijo, kot je navedeno v Prilogi k temu sklepu.

            Člen 2
            Ta sklep začne veljati dan po objavi v Uradnem listu Evropske unije.

            V Bruslju, 5. avgusta 2021

                  Za Svet

                  predsednik

               G. DOVŽAN

            (1)  Sklep Sveta (SZVP) 2016/849 z dne 27. maja 2016 o omejevalnih ukrepih proti Demokratični ljudski republiki Koreji in razveljavitvi Sklepa 2013/183/SZVP (UL L 141, 28.5.2016, str. 79).

            PRILOGA

                        (1)

                        V Prilogi I k Sklepu (SZVP) 2016/849 se pod naslovom „A. Osebe“ vnos 77 nadomesti z naslednjim:

                                    Ime

                                    Drugo ime

                                    Datum rojstva

                                    Datum uvrstitve na seznam ZN

                                    Utemeljitev

                                    „77.

                                    Ri Pyong Chul

                                    Ri Pyong Chol, Ri Pyo’ng-ch’o’l

                                    Leto rojstva: 1948
                                    Državljanstvo: DLRK
                                    Spol: moški
                                    Naslov: DLRK

                                    22.12.2017

                                    Nadomestni član politbiroja Korejske delavske stranke in prvi namestnik direktorja oddelka za proizvodnjo streliva.“

                        (2)

                        V Prilogi II k Sklepu (SZVP) 2016/849 se pod naslovom „I. Osebe in subjekti, odgovorni za programe DLRK, povezane z jedrskim orožjem, balističnimi izstrelki ali drugim orožjem za množično uničevanje, ali osebe ali subjekti, ki delujejo v njihovem imenu ali po njihovih navodilih, ali subjekti v njihovi lasti ali pod njihovim nadzorom“, podnaslov „A. Osebe“, vnosi 6, 7, 10, 11, 15, 16, 17, 18, 19, 24 in 25 nadomestijo z naslednjim:

                                    Ime

                                    Drugo ime

                                    Podatki za ugotavljanje istovetnosti

                                    Datum uvrstitve na seznam

                                    Utemeljitev

                                    „6.

                                    SO Sang-kuk

                                    SO Sang Kuk

                                    Datum rojstva: 30.11.1938
                                    Spol: moški

                                    22.12.2009

                                    Vodja oddelka za jedrsko fiziko na Univerzi Kim Il Sunga.

                                    7.

                                    KIM Yong Chol

                                    KIM Yong-Chol; KIM Young-Chol; KIM Young-Cheol; KIM Young-Chul

                                    Datum rojstva: 1946
                                    Kraj rojstva: Pyongan-Pukto, DLRK
                                    Spol: moški

                                    19.12.2011

                                    Član osrednje vojaške komisije Delavske stranke Koreje, politbiroja in Komisije za državne zadeve Demokratične ljudske republike Koreje. Nekdanji poveljnik generalnega obveščevalnega urada (Reconnaissance General Bureau – RGB), subjekta, za katerega je Varnostni svet Združenih narodov uvedel sankcije. Morda je bil ponovno postavljen na mesto direktorja oddelka za Združeno fronto.

                                    10.

                                    HONG Sung-Mu

                                    HUNG Sun Mu; HONG Sung Mu

                                    Datum rojstva: 1.1.1942
                                    Spol: moški

                                    20.5.2016

                                    Namestnik direktorja oddelka za proizvodnjo streliva (Munitions Industry Department – MID). Pristojen za razvoj programov v zvezi s konvencionalnim orožjem in izstrelki, vključno z balističnimi izstrelki. Ena od najpomembnejših oseb, pristojnih za industrijske razvojne programe jedrskega orožja. V tej funkciji pristojen za programe DLRK, povezane z jedrskim orožjem in balističnimi izstrelki ali drugim orožjem za množično uničevanje. Prisostvoval izstrelitvi medcelinskega balističnega izstrelka Hwasong-15 28. novembra 2017. Julija 2020 je sodeloval na sestanku osrednje vojaške komisije Delavske stranke Koreje, namenjenemu ‚odvračanju od vojne’, kar je evfemizem za jedrski program DLRK. Januarja 2021 ponovno izvoljen v Centralni komite Stranke.

                                    11.

                                    JO Kyongchol

                                    JO Kyong Chol

                                    Spol: moški

                                    20.5.2016

                                    General ljudske vojske Koreje. Nekdanji član osrednje vojaške komisije Delavske stranke Koreje, ki je ključni organ za zadeve nacionalne obrambe v DLRK. Direktor poveljstva za vojaško varnost. V tej funkciji pristojen za podporo ali spodbujanje programov DLRK, povezanih z jedrskim orožjem, balističnimi izstrelki ali drugim orožjem za množično uničevanje. Spremljal Kim Jong Una pri doslej največji vaji daljnometne artilerije. Januarja 2021 ponovno izvoljen v Centralni komite Stranke.

                                    15.

                                    KIM Rak Kyom

                                    KIM Rak-gyom; KIM Rak Gyom

                                    Spol: moški

                                    20.5.2016

                                    General s štirimi zvezdicami, nekdanji poveljnik strateških raketnih sil, tj. subjekta, ki je na seznamu Združeni narodov, obsega pa štiri strateške in taktične enote za izstrelke, vključno z brigado KN-08 (ICBM). Nekdanji član osrednje vojaške komisije Delavske stranke Koreje, ki je ključni organ za zadeve nacionalne obrambe v DLRK. Po poročanju medijev se je KIM aprila 2016 udeležil testiranja motorja ICBM s KIM Jong Unom. V tej funkciji pristojen za podporo ali spodbujanje programov DLRK, povezanih z jedrskim orožjem, balističnimi izstrelki ali drugim orožjem za množično uničevanje. Ukazal urjenje na področju izstrelitve balističnih raket.

                                    16.

                                    KIM Won-hong

                                    KIM Won Hong

                                    Datum rojstva: 7.1.1945
                                    Kraj rojstva: Pjongjang, DLRK
                                    Št. potnega lista: 745310010
                                    Spol: moški

                                    20.5.2016

                                    General. Nekdanji namestnik direktorja oddelka za splošno politiko ljudske vojske Koreje. Nekdanji direktor oddelka za državno varnost. Nekdanji minister za državno varnost. Nekdanji član osrednje vojaške komisije Delavske stranke Koreje in Nacionalne obrambne komisije, ki je bila ključni organ za zadeve nacionalne obrambe v DLRK, preden je bila reformirana v Komisijo za državne zadeve; to sta ključna organa za zadeve nacionalne obrambe v DLRK. V tej funkciji pristojen za podporo ali spodbujanje programov DLRK, povezanih z jedrskim orožjem, balističnimi izstrelki ali drugim orožjem za množično uničevanje.

                                    17.

                                    PAK Jong-chon

                                    PAK Jong Chon

                                    Spol: moški

                                    20.5.2016

                                    Oktobra 2020 imenovan za generalpolkovnika ljudske vojske Koreje, načelnik generalštaba od aprila 2019. Član politbiroja od aprila 2020. Član osrednje vojaške komisije Delavske stranke Koreje, ki je ključni organ za zadeve nacionalne obrambe v DLRK. V tej funkciji pristojen za podporo ali spodbujanje programov DLRK, povezanih z jedrskim orožjem, balističnimi izstrelki ali drugim orožjem za množično uničevanje. Januarja 2021 izvoljen v Centralni komite Stranke, politbiro Centralnega komiteja in osrednjo vojaško komisijo.

                                    18.

                                    LI Yong-ju

                                    RI Yong Ju

                                    Spol: moški

                                    20.5.2016

                                    Admiral ljudske vojske Koreje. Nekdanji član osrednje vojaške komisije Delavske stranke Koreje, ki je ključni organ za zadeve nacionalne obrambe v DLRK. Nekdanji vrhovni poveljnik korejske ljudske mornarice, ki sodeluje pri razvijanju programov balističnih izstrelkov in jedrskih zmogljivosti pomorskih sil DLRK. V tej funkciji pristojen za podporo ali spodbujanje programov DLRK, povezanih z jedrskim orožjem, balističnimi izstrelki ali drugim orožjem za množično uničevanje.

                                    19.

                                    SON Chol-ju

                                    SON Chol Ju

                                    Spol: moški

                                    20.5.2016

                                    General ljudske vojske Koreje. Namestnik direktorja, odgovoren za organizacijo ljudske vojske Koreje, in nekdanji politični direktor letalskih in protiletalskih sil, ki nadzira razvoj moderniziranih protiletalskih raket. V tej funkciji pristojen za podporo ali spodbujanje programov DLRK, povezanih z jedrskim orožjem, balističnimi izstrelki ali drugim orožjem za množično uničevanje. Son naj bi bil na seznamu udeležencev sestanka osrednje vojaške komisije maja 2020 kot namestnik direktorja, pristojen za organizacijo ljudske vojske Koreje.

                                    24.

                                    RI Myong Su

                                    Datum rojstva: 1937
                                    Kraj rojstva: Myongchon, provinca Severni Hamgyong, DLRK
                                    Spol: moški

                                    7.4.2017

                                    Generalmajor ljudske vojske Koreje, prvi namestnik poveljnika vrhovnega poveljstva ljudske vojske Koreje. Do leta 2018 član osrednje vojaške komisije Delavske stranke Koreje in načelnik generalštaba ljudskih oboroženih sil. Ri Myong Su še naprej ostaja vpliven v zvezi z vprašanji nacionalne obrambe, vključno s tistimi, povezanimi z jedrskim orožjem, balističnimi izstrelki ali drugim orožjem za množično uničevanje. Redno se udeležuje severnokorejskih vojaških parad. Ri je dolgoletni član vrhovnega ljudskega kongresa, trenutno v štirinajstem zakonodajnem obdobju.

                                    25.

                                    SO Hong Chan

                                    Datum rojstva: 30.12.1957
                                    Kraj rojstva: Kangwon, DLRK
                                    Št. potnega lista: PD836410105
                                    Datum izteka veljavnosti potnega lista: 27.11.2021
                                    Spol: moški

                                    7.4.2017

                                    Prvi namestnik ministra in direktor logističnega urada ljudskih oboroženih sil, član osrednje vojaške komisije Delavske stranke Koreje in general ljudskih oboroženih sil. So Hong Chan je v tej funkciji pristojen za podporo ali spodbujanje programov DLRK, povezanih z jedrskim orožjem, balističnimi izstrelki ali drugim orožjem za množično uničevanje. Januarja 2021 ponovno izvoljen v Centralni komite Stranke.“

                        (3)

                        V Prilogi II k Sklepu (SZVP) 2016/849 se pod naslovom „I. Osebe in subjekti, odgovorni za programe DLRK, povezane z jedrskim orožjem, balističnimi izstrelki ali drugim orožjem za množično uničevanje, ali osebe ali subjekti, ki delujejo v njihovem imenu ali po njihovih navodilih, ali subjekti v njihovi lasti ali pod njihovim nadzorom“, podnaslov „B. Subjekti“, vnos 4 nadomesti z naslednjim:

                                    Ime

                                    Drugo ime

                                    Lokacija

                                    Datum uvrstitve na seznam

                                    Druge informacije

                                    „4.

                                    Center za jedrske raziskave Jongbjon

                                    22.12.2009

                                    Center za raziskave je sodeloval pri proizvodnji plutonija za vojsko. Deluje v okviru Generalnega urada za atomsko energijo (subjekta, ki ga je VSZN na seznam uvrstil 16. julija 2009). Skupina strokovnjakov, ustanovljena v skladu z Resolucijo Varnostnega sveta ZN 1874, je v končnem poročilu iz marca 2021 zapisala, da bilo opaziti, kako se iz proizvodnih objektov za UO 2 v obratu za bogatenje urana v kompleksu Jongbjon dviga para, in poročala tudi, da je bil po navedbah ene od držav članic ZN obrat za bogatenje urana v Jongbjonu v teku.“

                        (4)

                        V Prilogi II k Sklepu (SZVP) 2016/849 se pod naslovom „II. Osebe in subjekti, ki zagotavljajo finančne storitve ali prenos premoženja ali virov, ki bi lahko prispevali k programom DLRK, povezanim z jedrskim orožjem, balističnimi izstrelki ali drugim orožjem za množično uničevanje“, podnaslov „A. Osebe“, vnos 2 nadomesti z naslednjim:

                                    Ime

                                    Drugo ime

                                    Podatki za ugotavljanje istovetnosti

                                    Datum uvrstitve na seznam

                                    Utemeljitev

                                    „2.

                                    KIM Tong-un

                                    KIM Tong Un

                                    Datum rojstva: 1.11.1936
                                    Spol: moški

                                    22.12.2009

                                    Nekdanji direktor ‚Urada 39’ Centralnega komiteja Delavske stranke Koreje, ki sodeluje pri financiranju širjenja orožja. V letu 2011 naj bi bil vodja ‚Urada 38’ za zbiranje sredstev za vodstvo in elite.“

                        (5)

                        V Prilogi III k Sklepu (SZVP) 2016/849 se pod naslovom „Seznam oseb iz točke (c) člena 23(1) in točke (c) člena 27(1), podnaslov „A. Osebe“, vnos 6 nadomesti z naslednjim:

                                    Ime

                                    Podatki za ugotavljanje istovetnosti

                                    Datum uvrstitve na seznam

                                    Utemeljitev

                                    „6.

                                    YUN Chol tudi CHOL Yun

                                    Tretji sekretar na veleposlaništvu DLRK na Kitajskem

                                    22.1.2018

                                    Yuna Chola je skupina strokovnjakov ZN prepoznala kot kontaktno osebo podjetja DLRK General Precious Metal, ki se ukvarja s prodajo litija-6, tj. snovi, ki je povezana z jedrskim orožjem in so jo ZN prepovedali. Je tudi diplomat DLRK.
                                    General Precious Metal je po mnenju Unije drugo ime za družbo Green Pine, ki je na seznamu ZN.“


title: Sklep Sveta (SZVP) 2021/1305 z dne 5. avgusta 2021 o spremembi Sklepa 2010/638/SZVP o omejevalnih ukrepih proti Republiki Gvineji

text:
                  6.8.2021

                  SL

                  Uradni list Evropske unije

                  L 283/18

         SKLEP SVETA (SZVP) 2021/1305
         z dne 5. avgusta 2021
         o spremembi Sklepa 2010/638/SZVP o omejevalnih ukrepih proti Republiki Gvineji
         SVET EVROPSKE UNIJE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 25. oktobra 2010 sprejel Sklep 2010/638/SZVP (1) o omejevalnih ukrepih proti Republiki Gvineji.

                     (2)

                     Podatke o petih osebah s seznama iz Priloge k Sklepu 2010/638/SZVP bi bilo treba posodobiti.

                     (3)

                     Sklep 2010/638/SZVP bi bilo zato treba ustrezno spremeniti –

               SPREJEL NASLEDNJI SKLEP:

            Člen 1
            Priloga k Sklepu 2010/638/SZVP se spremeni, kot je določeno v Prilogi k temu sklepu.

            Člen 2
            Ta sklep začne veljati dan po objavi v Uradnem listu Evropske unije.

            V Bruslju, 5. avgusta 2021

                  Za Svet

                  predsednik

               G. DOVŽAN

            (1)  Sklep Sveta 2010/638/SZVP z dne 25. oktobra 2010 o omejevalnih ukrepih proti Republiki Gvineji (UL L 280, 26.10.2010, str. 10).

            PRILOGA
            V Prilogi k Sklepu 2010/638/SZVP se pod naslovom „Seznam oseb iz členov 3 in 4“ vnosi 1 do 5 nadomestijo z naslednjimi vnosi:

                           Ime (in morebitni vzdevki)

                           Podatki za ugotavljanje istovetnosti

                           Razlogi

                           „1.

                           Stotnik Moussa Dadis CAMARA

                           d.r. 1.1.1964 ali 29.12.1968
                           št. p. l.: R0001318
                           Spol: moški
                           Naslov: Ouagadougou (Burkina Faso)
                           Funkcija ali poklic: Nekdanji pripadnik vojske in vodja vojaške hunte Nacionalnega sveta za demokracijo in razvoj (CNDD – Conseil National pour la Democratie et le Developpement)

                           Oseba, ki je po ugotovitvah mednarodne preiskovalne komisije odgovorna za dogodke v Gvineji 28. septembra 2009.

                           2.

                           Polkovnik Moussa Tiégboro CAMARA
                           (tudi Moussa Thiegboro CAMARA)

                           d.r. 1.1.1968
                           št. p. l.: 7190
                           Spol: moški
                           Funkcija ali poklic: generalni sekretar, predsedstvo Republike Gvineje

                           Oseba, ki je po ugotovitvah mednarodne preiskovalne komisije odgovorna za dogodke v Gvineji 28. septembra 2009.

                           3.

                           Polkovnik dr. Abdoulaye Chérif DIABY

                           d.r. 26.2.1957
                           št. p. l.: 13683
                           Spol: moški
                           Funkcija ali poklic: vojaški zdravnik

                           Oseba, ki je po ugotovitvah mednarodne preiskovalne komisije odgovorna za dogodke v Gvineji 28. septembra 2009.

                           4.

                           Kapitan Aboubacar Chérif (tudi Toumba) DIAKITÉ

                           Spol: moški
                           Naslov: Conakry (Republika Gvineja)
                           Funkcija ali poklic: nekdanji pripadnik vojske
                           Druge informacije: v priporu

                           Oseba, ki je po ugotovitvah mednarodne preiskovalne komisije odgovorna za dogodke v Gvineji 28. septembra 2009.

                           5.

                           Polkovnik Jean-Claude PIVI (tudi Coplan)

                           d.r. 1.1.1960
                           Spol: moški
                           Funkcija ali poklic: Minister, pristojen za predsedniško varnost

                           Oseba, ki je po ugotovitvah mednarodne preiskovalne komisije odgovorna za dogodke v Gvineji 28. septembra 2009.“


Odločba Komisije z dne 23/08/2021 o razglasitvi združljivosti koncentracije s skupnim trgom (Zadeva št. COMP/M.10307 - OXFORD PROPERTIES / M7 REAL ESTATE) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 27/08/2021 o razglasitvi združljivosti koncentracije s skupnim trgom (Zadeva št. COMP/M.10402 - BLACKSTONE / GTCR / CAMPAIGN PARENT) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 29/04/2021 o razglasitvi združljivosti koncentracije s skupnim trgom (Zadeva št. COMP/M.10164 - CVC / STARK GROUP) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 09/07/2021 o razglasitvi združljivosti koncentracije s skupnim trgom (Zadeva št. COMP/M.10154 - BME / SAINT-GOBAIN DISTRIBUTION THE NETHERLANDS) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 24/08/2021 o razglasitvi združljivosti koncentracije s skupnim trgom (Zadeva št. COMP/M.10415 - BLACK DIAMOND / SPECIALTY CHEMICALS INTERNATIONAL) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 24/08/2021 o razglasitvi združljivosti koncentracije s skupnim trgom (Zadeva št. COMP/M.10425 - BCP DORNOCH PARENT / DEXKO) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 30/08/2021 o razglasitvi združljivosti koncentracije s skupnim trgom (Zadeva št. COMP/M.10420 - BROOKFIELD / DIGITAL REALTY / JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)